Oti

La Oti és una noia que ve d'un poble del Montseny i arriba a la ciutat, on es troba un món molt gran que té ganes de conèixer i descobrir. Es trasllada a Barcelona amb el seu nòvio, amb el qual té una relació monòtona que li resulta molt agobiant.

Cada cop més avorrida del seu nòvio, en la segona temporada tindrà ganes d'experimentar. A la vegada, veiem una proximitat en la seva relació d'amistat amb el Pol.

## Biografia

### Primera Temporada (SA)

**Sapere Aude**

     Desprès de classe, el Pol es troba a l'Oti, que li explica que no tenia clar entrar en aquesta carrera, però que per nota ha acabat aquí. El Pol, el Biel, l'Oti i la Minerva surten de classe comentant com els ha agradat la classe de la Bolaño. La Minerva els hi explica que viu en un pis compartit al Gòtic i que com que el timbre no funciona, pel que si volen anar a casa seva hauran d'entrar al temple d'August i cridar el seu nom, ja que el rebedor té una finestra que dona a les columnes, i algú els obrirà. L'Oti segueix les instruccions de la Minerva i aquesta li llença unes claus perquè entri. Un cop a dins la Minerva li ensenya el pis, i li explica que l'està compartint amb l'Amy, d'Estats Units, i l'Etienne, de França.

**Fin'amor**

     L'Oti participa en el debat de classe de la Bolaño, i un cop acaba el debat, torna els exercicis corregits als alumnes, però al Pol no li ha posat cap nota i el Biel ha tret un 2. La Minerva explica al seus companys que no aguanta al seu cap. Comenten les notes del treball de la Bolaño, quan la Oti deixa anar que al Pol no li ha ni posat nota.

### Segona Temporada (SA)

**Un Pàl·lid Punt Blau**

     Els alumnes estan veient l’exposició sobre el paranimf de la Universitat, quan l’Oti proposa als companys colar-s’hi, però ràpidament frenen els seus instints. Al bar, decideixen estudiar junts per l’examen d’Ètica al pis de la Minerva, aprofitant que ja torna d’Argentina, però el Rai els hi explica que la Minerva no tornarà, ja que ha decidit quedar-se amb la seva àvia fins que es mori. Comença la classe de la Bolaño, que els hi parlarà de Carl Sagan quan l’Axel entra per la porta i el presenta. Està restaurant el paranimf i estarà d’oient en les seves classes. Els alumnes han acabat al paranimf i l’Axel els hi explica el què estan fent. L’Oti li demana de pujar, i tot i que l’Arnau ho desaconsella, l’Axel els deixa pujar, desprès que l’Oti s’intenti desfer sense èxit del seu nòvio. L’Axel li pregunta a l’Oti pel Pol i li explica que està parlant amb una professora. L’Oti s’està dutxant quan l’Arnau s’apunta a dutxar-se amb ella, tot i que ella vol estar sola. Li sona el telèfon i l’agafa. És el Pol, que li està explicant el que està fent amb l’Axel. Els nois estan estudiant, quan l’Amy pregunta pel Pol. L’Oti els hi diu que volia estudiar sol, i l’Etienne els hi diu que el distreu. L’Amy els hi diu que podria venir a viure amb ells el Pol, així paga la part de la Minerva. L’Oti finalment, ha fet un pas endavant i ha decidit tallar amb l’Arnau. Ell no entén el perquè, ja que pensava que tot estava bé, però l’Oti no cedeix i el convida a marxar del seu pis. Els nois estan repassant, quan el Pol li explica a l’Oti la seva tarda i l’Oti li explica que ha deixat a l’Arnau. Desprès d’explicar-ho als demès, l’Oti veu al pare del Pol, que vol parlar amb ell, i el Pol deixa als amics. L’Oti està tornant cap a casa, quan es troba als seus pares que ja saben que la Oti ha tallat amb l’Arnau. El seu pare està enfadat i li diu que li deixarà de pagar el pis, ja que li interessa que estigui amb l’Arnau per seguir fent negocis amb els seus pares.

**O Fortuna, Velut Luna**

     Els alumnes són d’excursió amb l’Octavi al barri jueu. Els hi està parlant del poble jueu i de que estem subjectes a l’atzar de fenòmens que no podem controlar. Els alumnes tornen de l’excursió, quan l’Oti li demana un favor al Rai. Li demana que es faci passar pel seu nòvio davant de la seva mare. El Rai i l’Oti s’estan preparant per la quedada de la seva mare vestint al Rai perquè passi pel seu nou nòvio davant la seva mare. La Lluïsa arriba i l’Oti li presenta al Rai. També li explica que anirà a viure amb ell en una casa okupa ja que el seu pare no li vol pagar el pis. Al sentir això, la Lluïsa li diu que parlarà amb el seu pare, que no es preocupi ja que podrà seguir al pis, amb la condició de que deixi al Rai. Al pis de l’Oti, l’Oti i el Rai li estan explicant al Biel com ha anat amb la seva mare, quan senten el timbre de la porta. El Pol entra fet una fúria i s’enfronta al Rai, que es defensa dient que només li ha ofert una feina. Quan el Pol ha acabat amb el Rai, agafa i marxa deixant als seus companys en shock per la seva actitud.

**La Cigonya**

     Durant la classe l’Oti veu com el Biel li mira les tetes, i desprès de classe l’Oti truca al Pol, ja que porta dies sense venir a la Universitat per dir-li que el troba a faltar. També li explica que ha tret un 10 de filosofia, i quan el Pol li demana que li passi els apunts dels dies que està faltant, l’Oti li diu que li donarà si ve, al que el Pol li diu que ara mateix torna cap a la universitat. El Pol es retroba amb els seus companys, i el Rai proposa fer un sopar tots junts a casa seva. El Pol els hi explica que l’han fet fora del pàrquing i que està buscant feina, i l’Oti li explica que l’Ángel està guanyant un bon sou al Satanassa, i el Pol decideix parlar amb ell. Ll’Oti arriba a una aula buida, cridada per la Bolaño que l’està esperant. La Bolaño li ensenya el seu examen amb un 10, i li demana que esborri l’1. L’Oti no entén la situació, i la Bolaño li explica que la va veure copiant durant l’examen i que la seva nota es un 0. L’Oti li està explicant al Biel que la Bolaño l’ha suspès i el Biel li diu que l’ajudarà a estudiar. L’Oti li proposa començar avui mateix i accepta. Llavors arriba el Rai que els hi diu que ha encarregat sushi per sopar plegats, però els dos li diuen que han quedat per estudiar i el deixen plantat pel sopar. El Biel i l’Oti estan estudiant, quan la Lluïsa es presenta al seu pis. Està molt preocupada perquè veu que no està centrada. La Lluïsa li pregunta si ara està embolicada amb el Biel, però l’Oti ho nega dient que es homosexual. La Lluïsa està preocupada ja que no sap perquè està estudiant filosofia, al que el Biel li explica que ha tret un excel·lent a ètica, però veient la cara de la seva filla sap que està mentint. La Lluïsa li diu que no li explicarà al seu pare, però que si veu que està suspenent, el seu pare li tallarà l’aixeta, i li pregunta què és el que vol ser de gran. Al pis de l’Amy ella i l’Arnau estan discutint mentre juguen junts a la consola, quan arriben l’Oti i el Biel i es tanquen en l’habitació. L’Oti li diu al Biel que està frustrada amb els seus pares, al que el Biel li diu que és normal que la seva mare li demani què vol ser de gran. L’Oti agafa al Biel i li diu que es vol embolicar amb ell, i així ho fan.

**Cotxes Intel·ligents**

     El Biel els hi explica al Rai i a l’Oti que l’Octavi està copiant els seus articles, però els dos consideren que l’Octavi els està fent servir d’inspiració. El Biel els hi diu que ha trobat 6 articles més copiats, però ells no estan tant interessats en el tema i el deixen córrer. L’Axel està comprant un cafè, quan l’Oti el convida a la festa que està organitzant, però l’Axel rebutja la invitació. L’Oti li explica que també hi serà el Pol, per convenç-lo que vingui, però l’Axel no hi veu la relació. L’Oti li diu que es evident que s’agraden i que el Pol no té ni nòvio ni novia ara. L’Axel es queda sorprès del que li acaba de dir. L’Oti i el Pol surten de la Universitat, quan l’Oti li diu al Pol d’anar a prendre alguna cosa, però el Pol li explica que ha d’anar al Satanassa. L’Oti li pregunta al Pol què li passa, ja que tothom està veient que està distant. Li diu que si no li vol explicar no cal que ho faci, però que li digui si li passa alguna cosa, i el Pol assenteix.

**Llorir**

     L’Oti arriba a la festa baixant per les escales, com la autèntica reina que és. L’Oti els hi diu al Pol i al Biel que li agradaria ajudar amb la Lliga de Debat, i el Biel li diu que si, que pot ajudar portant taules, al que ella ofesa diu que es refereix al debat en si. El Biel li diu que si s’hi veu capaç que els ajudi, al que l’Oti ofesa marxa dient que ella també està fent la carrera de filosofia com ells. El Biel va a buscar a l’Oti per disculpar-se, però l’Oti està farta de que no se la prenguin en serio desprès d’haver suspès l’examen d’ètica. El Biel li demana perdó i li diu que li va agradar molt embolicar-se amb ella, i que li agradaria repetir. L’Oti li diu que també li va agradar, però que prefereix seguir com a amics. El Pol li està explicant tot a l’Oti, i aquesta li dona les gràcies per explicar-li, ja que és més madura del que sembla. El Pol li diu que se n’alegra de que no passés res el dia que es van embolicar, però l’Oti li diu que a ella li hauria agradat, i que ara també. Li explica que per ella no ha canviat res, i que està gelosa perquè es veu que ell té vocació amb la filosofia. Arriba el moment de la carrera en talons, i tots es preparen mentre l’Ángel explica que no hi ha normes per la carrera. L’Ángel dona inici a la carrera i tots surten disparats. L’Amy aconsegueix posar-se capdavantera, fins que cau i deixa pas a l’Oti, que prepara una trampa pels demès, amb la ajuda del Pol i el Biel. Encara en la carrera, l’Oti acaba caient i el Biel i el Pol es disputen la victòria, fins que acaba guanyant en l’últim moment el Biel, i tothom ho celebra. El Pol li està traient els talons a l’Oti en l’entrada, quan arriba el Rai i es disculpa amb el Pol. El Pol també es disculpa i els dos acaben fent les paus. Els demès arriben liderats per el Biel i una síndria, mentre va dient que la pot obrir amb el cap. Tots són testimonis de com el Biel ho intenta, però acaba tirat a terra sense cap èxit. Els nois han acabat en la platja veient com surt el sol, mentre l’Oti li explica al Biel com ha guanyat la cursa, ja que no recorda res. El Biel els hi diu que si ha guanyat la cursa, pot fer moltes coses, com per exemple acabar la carrera. El Rai diu que ell prefereix viure la vida, tot i que no sap com, al que l’Oti diu que ella el que vol es viatjar i enamorar-se molt, però el Pol diu que ell no es vol enamorar, sinó que vol estar amb els amics.